rejauldu/bengali-wikipedia huggingface dataset:
লাখোঁ মেঁ এক (; ) হলো এস. এস. বালান পরিচালিত ১৯৭১ সালের একটি ভারতীয় হাস্যরসাত্মক নাট্য চলচ্চিত্র।  চলচ্চিত্রটিতে প্রধান ভূমিকায় অভিনয় করেছেন মেহমুদ ও রাধা সালুজা। এই চলচ্চিত্রটি প্রাণ এবং মেহমুদ অভিনীত চরিত্রগুলির মধ্যে ভ্রাতৃত্বের সম্পর্ক নিয়ে নির্মিত। এটি তামিল চলচ্চিত্র ইধির নিচাল (১৯৬৮)-এর পুনর্নিমাণ।   শ্রেষ্ঠাংশে   মেহমুদ - ভোলা  রাধা সালুজা - গৌরী  প্রাণ - শের সিং   অরুণা ইরানি - রেণু  মদন পুরী - জগ্গু  নজির হোসাইন - দিনদয়াল  মুকরী - মাখনলাল  কনহেয়ালাল - মনোহরলাল  ললিতা পবার - লীলা  রমেশ দেও - কেশবলাল শুভা খোটে - জয়শ্রী কেষ্ট মুখার্জী - মি. চ্যাটার্জি সুলোচনা চট্টোপাধ্যায় - সুমিত্রা চ্যাটার্জি  জালাল আগা - জীবন  ডেভিড আব্রাহাম - প্রফেসর   সংগীত   শিরোনাম  শিল্পী "চান্দা ও চান্দা" (মহিলা)  লতা মঙ্গেশকর "জোগি ও জোগি, পেয়ার মেঁ ক্যায়া হোগা" লতা মঙ্গেশকর, কিশোর কুমার "চান্দা ও চান্দা" (পুরুষ)  কিশোর কুমার "ম্যায় তেরা নাম জানু না" আশা ভোঁসলে " ইয়ে দুনিয়া খেল তামাশা, গাড়ি মেঁ তোলা, গাড়ি মেঁ মাশা" আশা ভোঁসলে, মোহাম্মদ রফি "মেরে সামনেওয়ালে কামরে মেঁ, এক বড়ে কা টাট্টু রেহতা হ্যায়"  আশা ভোঁসলে, মান্না দে   তথ্যসূত্র    বহিঃসংযোগ     বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৭১-এর চলচ্চিত্র বিষয়শ্রেণী:তামিল চলচ্চিত্রের হিন্দি পুনর্নির্মাণ বিষয়শ্রেণী:১৯৭১-এর নাট্য চলচ্চিত্র বিষয়শ্রেণী:রাহুল দেববর্মণ সুরারোপিত চলচ্চিত্র বিষয়শ্রেণী:অনাথ সম্পর্কে চলচ্চিত্র বিষয়শ্রেণী:নাটক অবলম্বনে ভারতীয় চলচ্চিত্র বিষয়শ্রেণী:১৯৭০-এর দশকের হিন্দি ভাষার চলচ্চিত্র
রাষ্ট্রীয় নারীবাদ হলো একটি রাষ্ট্র বা দেশের সরকার কর্তৃক সৃষ্ট বা অনুমোদিত নারীবাদ। এটি সাধারণত একটি নির্দিষ্ট কর্মসূচিকে নির্দিষ্ট করে। এই শব্দটি হেলগা হার্নিস নরওয়ের পরিস্থিতির বিশেষ প্রসঙ্গ দিয়ে তৈরি করেছিলেন, যেখানে ১৮৮০-এর দশকে সরকার সমর্থিত উদার নারীবাদের ঐতিহ্য ছিল এবং নর্ডিক দেশগুলির সরকার সমর্থিত লিঙ্গ সমতা নীতি নিয়ে আলোচনা করার সময় প্রায়শই ব্যবহৃত হয়, যা নর্ডিক মডেলের সাথে যুক্ত।   এই শব্দটি উন্নয়নশীল দেশগুলির প্রেক্ষাপটেও ব্যবহার করা হয়েছে, যেখানে সরকার তার নারীবাদের রূপ নির্ধারণ করতে পারে এবং একই সাথে বেসরকারি সংস্থাগুলিকে অন্য কোন নারীবাদী কর্মসূচির পক্ষে সমর্থন করতে নিষেধ করে। এই অর্থে নর্ডিক দেশগুলির মতো পশ্চিমা গণতন্ত্রে পাওয়া একটি উদার রাষ্ট্র নারীবাদের মধ্যে পার্থক্য করা সম্ভব, এবং কিছুটা বেশি স্বৈরাচারী রাষ্ট্র নারীবাদ, যা প্রায়ই ধর্মনিরপেক্ষতার সাথেও যুক্ত, যেমন পাওয়া যায় মধ্যপ্রাচ্যের কিছু দেশে।   সম্পর্কিত  রাষ্ট্রীয় নারীবাদ হল যখন সরকার বা রাষ্ট্র এমন নীতি গ্রহণ করে, যা নারীর অধিকার ও নারীর জীবন উন্নতির জন্য উপকারী। শব্দটি হেলগা হার্নেস ১৯৮৭ সালের সৃষ্টি করেন। ১৯৮০-এর দশকে নারীবাদী তাত্ত্বিকরা নারীদের জীবনের ইতিবাচক ফলাফলে সরকার যে ভূমিকা রাখতে পারে তার পুনর্বিবেচনা শুরু করেছিল। একটি রাষ্ট্র, একটি ব্যবস্থা হিসাবে বিভিন্ন শ্রেণী, লিঙ্গ ও "জাতিগত শ্রেণিবিন্যাস" এর স্বার্থকে সমর্থন করতে পারে। এটি সরকার বা সমাজের মধ্যে বিভিন্ন স্তরের সমর্থন সহ বিভিন্ন ধরনের কর্মসূচিকে সমর্থন করতে পারে।  নারীরা যারা রাষ্ট্রীয় নারীবাদ অধ্যয়ন করে, তারা বিভিন্ন সরকারি কর্মসূচির কার্যকারিতা এবং তারা কীভাবে তাদের অধিকার ও তাদের এলাকায় তাদের অবস্থার উন্নতি করে তা দেখে। কিছু গবেষক, যেমন এলিজাবেথ ফ্রিডম্যান, পরামর্শ দিয়েছেন যে, রাষ্ট্রীয় নারীবাদ সফল হওয়ার জন্য রাষ্ট্রের স্বাধীনভাবে কাজ করে এমন একটি শক্তিশালী নারী আন্দোলন থাকা অপরিহার্য।  অস্ট্রেলিয়া ও নেদারল্যান্ডে যারা রাষ্ট্রীয় নারীবাদের প্রচারের সাথে জড়িত তাদের "ফেমোক্রেটস" বলা যেতে পারে।  জাপানের মতো শক্তিশালী কেন্দ্রীয় রাষ্ট্র ব্যবস্থার দেশগুলিতে নারীদের প্রতি নীতিগুলি পরীক্ষা করার জন্য রাষ্ট্রীয় নারীবাদের ধারণা প্রয়োগ করাও কার্যকর হতে পারে।    মধ্যপ্রাচ্য  ১৯৮০-এর দশক এবং ১৯৯০ -এর দশকে, "মধ্যপ্রাচ্যের নারীবাদী কর্মী ও পণ্ডিতরা 'রাষ্ট্রীয় নারীবাদের' সীমা অতিক্রম করে এবং এর পুরুষতান্ত্রিক মাত্রা প্রকাশ করে।"  তথ্যসূত্র  বিষয়শ্রেণী:মধ্যপ্রাচ্যের ইতিহাস বিষয়শ্রেণী:মধ্যপ্রাচ্যের রাজনীতি বিষয়শ্রেণী:মধ্যপ্রাচ্যে নারী অধিকার বিষয়শ্রেণী:দক্ষিণ ইয়েমেন বিষয়শ্রেণী:ইয়েমেনের ইতিহাস বিষয়শ্রেণী:ইয়েমেনের সমাজ বিষয়শ্রেণী:তুরস্কের রাজনীতি বিষয়শ্রেণী:তুর্কি সমাজ বিষয়শ্রেণী:সামাজিক কর্মসূচি বিষয়শ্রেণী:নারীবাদী আন্দোলন ও মতাদর্শ বিষয়শ্রেণী:তুরস্কে নারীবাদ বিষয়শ্রেণী:নারীবাদ ও সমাজ বিষয়শ্রেণী:ইয়েমেনের রাজনীতি
হামাদ বিন খলিফা সিভিলাইজেসন সেন্টার (এইচবিকেসিসি) হলো ডেনমার্কের কোপেনহেগেনের আউটার নরব্রো শহরে অবস্থিত একটি সুন্নি মসজিদ। ২০১৪ সালে নির্মিত এই মসজিদটি ডেনমার্কের প্রথম উদ্দেশ্যমূলকভাবে নির্মিত মসজিদ হওয়ার পাশাপাশি ইউরোপের অন্যতম বৃহত্তম মসজিদ।কোপেনহেগেন এর গ্রান্ড মসজিদ , কোপেনহেগেন পোস্ট, এপ্রিল ২৬, ২০০৭ (ইংরেজী ভাষায়)(ইংরেজি ভাষায়)   ইতিহাস  ২০১৩ সালের সেপ্টেম্বর মাসে, এই মসজিদটি নির্মাণাধীন অবস্থায় ছিল, তখন সমালোচকরা মসজিদের মিডিয়া সেন্টারে হামাস-চালিত সরকারি টেলিভিশন চ্যানেল আল-আকসা টিভির সম্প্রচারের পরিকল্পনার বিষয়টি তুলে ধরেছিল, হামাসকে ইউরোপীয় ইউনিয়নের একটি সন্ত্রাসী সংগঠন হিসাবে কালো তালিকাভুক্ত করা হয়েছে (যেখানে ডেনমার্কের সদস্যপদ রয়েছে)।  ২০১৪ সালের ২০১৪ মাসে, ডেনীয় ইসলামিক কাউন্সিল কোপেনহেগেনের গ্র্যান্ড মসজিদ (কাতারের আমির হামাদ বিন খলিফা আল থানির পরে আনুষ্ঠানিকভাবে হামাদ বিন খলিফা সভ্যতা কেন্দ্র), দেশের বৃহত্তম এবং প্রথম মিনারসহ মসজিদ নির্মাণ করেন। কাতার এই মসজিদ নির্মাণের জন্য ২৭ মিলিয়ন ডলার সরবরাহ করেছিল, যা ডেনমার্ক পিপলস পার্টি ডেনীয়দের ঘরোয়া বিষয়ে সম্ভাব্য কাতারি হস্তক্ষেপ বলে তাদের উদ্বেগ প্রকাশ করেছিল।   কোপেনহেগেন পৌরসভার সাথে একমত হয়েছিল যে মিনারটি প্রার্থনার জন্য ব্যবহৃত করা হবে না।  দলটি স্টপ "ইসলিমাইজেশন অভ ডেনমার্ক" সংস্থা উদ্বোধনের দিন ভবনের সামনে বিক্ষোভ করার পরিকল্পনা করেছিল, কিন্তু পুলিশ তাদেরকে বাঁধা দিয়েছিল।   বিবরণ  এই মসজিদটি ডেনীয় স্থপতি জেন ওয়েঞ্জেল ও লার্স টুকসেন ডিজাইন করেছেন এবং এটি ডেনীয় ইসলামিক কাউন্সিলের সম্পত্তি। এই মসজিদের অভ্যন্তরে ৩,০০০ জন এবং আভ্যন্তরীণ [[উঠান]|উঠানে]] অতিরিক্ত ১,৫০০ জনের স্থান রয়েছে।ঈই মসজিদের বাইরের অংশটি টাইটানিয়াম, কাচ এবং পালিশযুক্ত কংক্রিট দিয়ে তৈরি। এর অনেক স্থাপত্য উপাদান মক্কার সাথে সম্পর্কযুক্ত।   আরও দেখুন   মসজিদ  ডেনমার্কে ইসলাম  তথ্যসূত্র  বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:২০১৪-এ ডেনমার্কে প্রতিষ্ঠিত বিষয়শ্রেণী:২০১৪-এ সম্পন্ন মসজিদ বিষয়শ্রেণী:ডেনমার্কের মসজিদ বিষয়শ্রেণী:কোপেনহেগেনের ধর্মীয় ভবন ও স্থাপনা বিষয়শ্রেণী:সালাফি আন্দোলন  কোপেনহেগেন বিষয়শ্রেণী:প্রধান মসজিদ বিষয়শ্রেণী:ইউরোপে মসজিদ সম্পর্কিত বিতর্ক
আখন্দ (এছাড়াও আখুন্দ, আকন বা আকন্দ বানান) কিছু বাঙ্গালীদের খান্দানী নাম হিসেবে ব্যবহার করা হয়। যদিও এটি একজন ইসলামী আলেমে দ্বীনকে বোঝায়, এটা কখনও কখনও খানদানী নাম হিসাবে বংশগতভাবে ব্যবহার করা হয়।   নামজাদা আশখাস   মুস্তাফা নূরউল ইসলাম আখন্দ (১৯২৭-২০১৮), ভাষাসৈনিক ও জাতীয় অধ্যাপক  আবদুস সাত্তার আকন (১৯২৯-২০১২), আলেম, শিক্ষাবিদ ও রাজনীতিবিদ  শহীদ আখন্দ (পঃ ১৯৩৫), ঔপন্যাসিক  হামিদা আখন্দ (পঃ ১৯৩৬), উকিলনী  হাবিবুর রহমান আকন (পঃ ১৯৪৬), শিক্ষাবিদ  আনিসুল হক আকন্দ (১৯৫৩–২০০৮), মুক্তিযোদ্ধা  কাজী ইজারুল হক আকন্দ (পঃ ১৯৭১), হাইকোর্টের বিচারপতি  মাসুদ আখন্দ (পঃ ১৯৭২), অভিনেতা  আবদুল মোত্তালেব আকন্দ (মৃত্যু ২০০৪), সংসদ সদস্য  আলী আকবর আকন (মৃত্যু ২০১২), মুক্তিযোদ্ধা  তারিফ আখন্দ (পঃ ১৯৯৮), ফুটবলার  এ কে মোশাররফ হোসেন আকন্দ, সংসদ সদস্য  আবুল বাসার আকন্দ, সংসদ সদস্য ও মুক্তিযোদ্ধা  আব্দুল কাহ্হার আকন্দ, পুলিশ কর্মকর্তা  আব্দুর রাজ্জাক আকন্দ, সংসদ সদস্য  আব্দুল মান্নান আকন্দ, রোগতত্ত্ববিদ ও শিক্ষাবিদ   প্রতিষ্ঠান    সা’দত আলি আখন্দ সাহিত্য পুরস্কার   মাহমূদ খাঁন আকনের গালুয়া পাকা মসজিদ  মমিনুদ্দীন আকনের মমিন মসজিদ  নুর মোহাম্মদ আকনের শাহীন ফৌজ  এন আকন্দ কামিল মাদরাসা   আরও দেখুন   মণ্ডল (উপাধি)  বিশ্বাস (পদবি)  পাটোয়ারী (দ্ব্যর্থতা নিরসন)  শিকদার (পদবি)  মৃধা  সওদাগর  বিষয়শ্রেণী:বাঙালি মুসলিম পদবি বিষয়শ্রেণী:বাঙালি পদবি বিষয়শ্রেণী:ভারতীয় পদবি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৯:৩২, ১১ ফেব্রুয়ারি ২০২৫ (ইউটিসি) :জোয়ি হলোওয়ে   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। প্রাথমিক উৎসে উল্লেখযোগ্য কভারেজ নেই। কেবল এভিএন পুরস্কার উল্লেখযোগ্যতা প্রমাণ করছেনা। নাহিয়ানআলাপ ২৩:৫০, ২৪ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
খালিদ মাহ্‌মুদ চৌধুরী (জন্ম ৩১ জানুয়ারি ১৯৭০) একজন বাংলাদেশী রাজনীতিবিদ ও নৌ-পরিবহন মন্ত্রণালয়ের সাবেক প্রতিমন্ত্রী। তিনি দিনাজপুর-২ আসনের সাবেক সংসদ সদস্য। তিনি বাংলাদেশ আওয়ামী লীগের সাংগঠনিক সম্পাদকের দায়িত্ব পালন করছেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।  জন্ম ও শিক্ষাজীবন খালিদ মাহ্‌মুদ চৌধুরীর ১৯৭০ সালে ৩১শে জানুয়ারি দিনাজপুর জেলার বোচাগঞ্জ উপজেলার ধনতলা গ্রামে জন্মগ্রহণ করেন। তার পিতা মুক্তিযুদ্ধের অন্যতম সংগঠক আওয়ামী লীগের সাবেক কেন্দ্রীয় নেতা ও সাবেক প্রতিমন্ত্রী আব্দুর রৌফ চৌধুরী। মাতা রমিজা বেগম। তিনি ১৯৮৪ সালে সেতাবগঞ্জ পাইলট উচ্চ বিদ্যালয়, দিনাজপুর হতে এস.এস.সি, ১৯৮৬ সালে দিনাজপুর সরকারি কলেজ হতে এইচ.এস.সি পাশ করেন। তিনি রাজশাহী বিশ্ববিদ্যালয়ের অধীনে ১৯৮৯ সালে বি.কম পাশ করার পর ঢাকা বিশ্ববিদ্যালয় এর অধীনে ১৯৯২ সালে মাস্টার্স ডিগ্রি সম্পন্ন করেন। তিনি ন্যাশনাল ডিফেন্স কলেজ (এনডিসি) এর অধীনে ক্যাপস্টোন কোর্স সম্পন্ন করেন।https://mos.gov.bd/site/office_head/23adfcfa-bb25-419b-a4bf-0cf3e1354ea9/%E0%A6%AC%E0%A6%BF%E0%A6%B8%E0%A7%8D%E0%A6%A4%E0%A6%BE%E0%A6%B0%E0%A6%BF%E0%A6%A4  রাজনৈতিক জীবন খালিদ মাহ্‌মুদ চৌধুরী ছাত্রজীবন থেকেই ছাত্রলীগের রাজনীতির সাথে যুক্ত ছিলেন। তিনি বাংলাদেশ ছাত্রলীগের দপ্তর সম্পাদক হিসেবে দায়িত্ব পালন করেন। পরবর্তীতে ২০০২ সালে বাংলাদেশ আওয়ামী লীগের জাতীয় কাউন্সিলে উপ-কমিটির সহ-সম্পাদক নির্বাচিত হন এবং ২০০৭ সালের ১২ জানুয়ারী আওয়ামী লীগ সভানেত্রীর বিশেষ সহকারীর দায়িত্ব লাভ করেন। তিনি প্রথমবারের মতো ২০০৮ সালে দিনাজপুর-২ আসন থেকে আওয়ামীগের মনোনয়ন নিয়ে সংসদ সদস্য হন। ২০০৯ সালে আওয়ামী লীগের ১৮তম জাতীয় কাউন্সিলে সাংগঠনিক সম্পাদক নির্বাচিত হন এবং ২০১২ সালে জাতীয় কাউন্সিলে দ্বিতীয়বারের মত সাংগঠনিক সম্পাদক নির্বাচিত হয়ে তিনি দায়িত্ব পালন করেছেন। ২০১৪ সালের ৫ জানুয়ারী ১০ম জাতীয় সংসদ নির্বাচনে দ্বিতীয়বার একই আসন হতে তিনি সংসদ সদস্য নির্বাচিত হন। ২০১৬ সালে ২২ অক্টোবর আওয়ামী লীগের ২০তম জাতীয় কাউন্সিলে তৃতীয়বার সাংগঠনিক সম্পাদক নির্বাচিত হয়ে দায়িত্ব পালন করছেন।http://albd.org/bn/pages/organization সর্বশেষ ২০১৮ সালের ৩০ ডিসেম্বর ১১শ জাতীয় সংসদ নির্বাচনে তৃতীয়বার দিনাজপুর-২ (বিরল-বোচাগঞ্জ উপজেলা) আসন হতে তিনি সংসদ সদস্য নির্বাচিত হন।http://www.dpp.gov.bd/upload_file/gazettes/29742_65775.pdf তিনি ৬ জানুয়ারি ২০১৯ এ তিনি একাদশ জাতীয় সংসদের অধীনে নৌ-পরিবহন মন্ত্রণালয়ে নৌপরিবহন প্রতিমন্ত্রী হিসেবে দায়িত্ব পেয়েছিলেন।  ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।  তথ্যসূত্র    বহিঃসংযোগ    ১০ম জাতীয় সংসদের নির্বাচিত সংসদ সদস্যদের তালিকা   বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:দিনাজপুর জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:দশম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:শেখ হাসিনার চতুর্থ মন্ত্রিসভার সদস্য বিষয়শ্রেণী:শেখ হাসিনার পঞ্চম মন্ত্রিসভার সদস্য
কমলেন্দুমতি শাহ (মৃত্যু: ১৯৯৯) একজন ভারতীয় রাজনীতিবিদ, সমাজকর্মী এবং ভারতীয় সংসদ সদস্য ছিলেন। বর্তমান উত্তরাখণ্ডের তেহরি গড়ওয়াল জেলার ব্যক্তি ছিলেন, তিনি সংসদীয় রাজনীতিতে সক্রিয় থাকার জন্য পরিচিত ছিলেন।  ভারত সরকার তাকে সমাজে অবদানের জন্য তৃতীয় সর্বোচ্চ বেসামরিক সম্মান পদ্মভূষণের প্রদান করে ১৯৫৮ সালে।  মস্তিস্কের ক্যান্সারে আক্রান্ত হয়ে ১৫ জুলাই ১৯৯৯-এ তিনি মারা যান।    তথ্যসূত্র   বিষয়শ্রেণী:১৯৯৯-এ মৃত্যু বিষয়শ্রেণী:প্রথম লোকসভার সদস্য বিষয়শ্রেণী:উত্তরাখণ্ডের সমাজকর্মী বিষয়শ্রেণী:উত্তরাখণ্ডের সংসদ সদস্য বিষয়শ্রেণী:ভারতীয় নারী সমাজকর্মী বিষয়শ্রেণী:উত্তরাখণ্ডের রাজনীতিবিদ বিষয়শ্রেণী:২০শ শতাব্দীর ভারতীয় রাজনীতিবিদ বিষয়শ্রেণী:২০শ শতাব্দীর নারী শিক্ষাবিদ বিষয়শ্রেণী:সমাজসেবায় পদ্মভূষণ প্রাপক বিষয়শ্রেণী:২০শ শতাব্দীর ভারতীয় নারী রাজনীতিবিদ বিষয়শ্রেণী:উত্তরাখণ্ডের রাজনীতিতে নারী
বিদিতা বাগ হচ্ছেন ভারতের একজন চলচ্চিত্র অভিনেত্রী এবং মডেল। তিনি একজন বাঙালি এবং তার জন্ম পশ্চিমবঙ্গের সাঁতরাগাছিতে। যাদবপুর বিশ্ববিদ্যালয়তে পড়তেন তিনি।  বিদিতা ২০১১ সালে মুক্তিপ্রাপ্ত গৌতম হালদার পরিচালিত 'নির্বাণ' দ্বারা চলচ্চিত্র জগতে প্রবেশ করেন যেটি ছিলো বাংলা ভাষার। আর তার অভিনীত প্রথম মূল ধারার হিন্দি চলচ্চিত্র ছিলো ২০১৭ সালের 'বাবুমশাই বন্দুকবাজ' যেটাতে তিনি নওয়াজউদ্দিন সিদ্দিকীর সঙ্গে অভিনয় করেন।  ২০২১ সালে নেটফ্লিক্সে বিদিতা অভিনীত ওয়েব ধারাবাহিক 'রায়' মুক্তি পায়।  তথ্যসূত্র  বহিঃসংযোগ    বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:কলকাতার নারী মডেল বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ওড়িয়া চলচ্চিত্র অভিনেত্রী বিষয়শ্রেণী:বাঙালি নারী মডেল বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:হাওড়ার ব্যক্তি বিষয়শ্রেণী:ভারতীয় ওয়েব ধারাবাহিক অভিনেত্রী
জালাল উদ্দিন তাহেরি ইস্পাহানি ( (বা জালালেদ্দিন তাহেরি, ১ জানুয়ারী ১৯২৬ - ২ জুন ২০১৩) ছিলেন একজন ইরানি পণ্ডিত, ধর্মতত্ত্ববিদ ও ইসলামি দার্শনিক। তিনি ইসলামি চরমপন্থার সমালোচক এবং ইরানের সর্বোচ্চ নেতার প্রতিনিধি ছিলেন।   কর্মজীবন  তাহেরি বিশেষজ্ঞ পরিষদের সদস্য এবং ইস্পাহান প্রদেশের আয়াতুল্লাহ রুহুল্লাহ খোমেনির প্রতিনিধি ছিলেন। ২০০২ সালে তাহেরি ইস্পাহানে ৩০ বছর যাবৎ ইমামের দায়িত্ব পালনের পর পদত্যাগ করেছিলেন। তাহেরির পদত্যাগপত্রে "ইরানে ধর্মীয় ক্ষমতার অপব্যবহার"-এর অভিযোগ করা হয়েছিল। ২০০৯ সালের ৩০ জুন তাহেরি একটি খোলা চিঠি লিখেছিলেন, যেখানে তিনি মাহমুদ আহমাদিনেজাদকে অবৈধ রাষ্ট্রপতি বলে অভিহিত করেছিলেন।    মৃত্যু  ইস্পাহানের একটি হাসপাতালে শ্বাসতন্ত্রের রোগের কারণে ৩ শে জুন হাসপাতালে ভর্তি হওয়ার পরে ২ জুন ২০১৩ সকাল ১০ টা ৫ মিনিটে তাহেরি মারা যান। তিনি দীর্ঘদিন শ্বাসযন্ত্রের রোগে ভুগছিলেন।  কয়েক হাজার অনুসারী তার জানাজায় অংশ নিয়েছিল, যা "বহুকাল পর ইরানে সবচেয়ে বড় সরকার বিরোধী বিক্ষোভ" হিসাবে প্রকাশিত হয়েছিল। উপস্থিতরা সুপ্রিম লিডার আলী খামেনিকে স্বৈরশাসক বলে আখ্যায়িত করে "রাজনৈতিক বন্দীদের মুক্তি দিতে হবে" এবং "মৌসাভী ও কররোবিকে অবশ্যই মুক্তি দিতে হবে" এই জাতীয় সরকারবিরোধী শ্লোগান দিয়েছিলেন।  পুত্রের পাশেই তাকে তার নিজ শহর গুলিস্তান শোহাহা কবরস্থানে দাফন করা হয়েছিল।   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০১৩-এ মৃত্যু বিষয়শ্রেণী:ইরানি শিয়া মুসলিম বিষয়শ্রেণী:ইরানি ধর্মীয় নেতা বিষয়শ্রেণী:ইরানি সংস্কারক
ওয়ার্ল্ডক্যাট একটি ইউনিয়ন ক্যাটালগ যা ১২৩টি দেশ ও অঞ্চলের ১৭,৯০০টি গ্রন্থাগারের সংগ্রহসমূহ স্বতন্ত্রভাবে নথিভুক্ত করে যা ওসিএলসি বৈশ্বিক সমবায়ে অংশ নেয়। এটি ওসিএলসি, ইনকর্পোরেট কর্তৃক পরিচালিত। সদস্যতাপ্রাপ্ত সদস্য গ্রন্থাগারগুলি সম্মিলিতভাবে ওয়ার্ল্ডক্যাটের ডেটাবেজ, বিশ্বের বৃহত্তম গ্রন্থপঞ্জি ডেটাবেজ বজায় রাখে। ওসিএলসি ওয়ার্ল্ডক্যাটকে গ্রন্থাগারে বিনামূল্যে উপলব্ধ কর, তবে ক্যাটালগসমূহ অন্যান্য সাবস্ক্রিপশন ওসিএলসি পরিসবোর (যেমন রিসোর্স শেয়ারিং এবং সংগ্রহ পরিচালনা) ভিত্তি। ওয়ার্ল্ডক্যাট সাধারণ জনগণ এবং গ্রন্থাগারিক কর্তৃক ক্যাটালগিং এবং গবেষণার কাজে ব্যবহৃত হয়।   ইতিহাস  ১৯৬৭ সালে ফ্রেড কিলগোর ওসিএলসি প্রতিষ্ঠা করেন। একই বছর, ওসিএলসি ইউনিয়ন ক্যাটালগ প্রযুক্তির বিকাশ শুরু হয়েছিল যা পরবর্তীতে ওয়ার্ল্ডক্যাট হিসেবে রূপান্তরিত হয়। ১৯৭১ সালে প্রথম ক্যাটালগ রেকর্ডগুলি যুক্ত হয়েছিল।  ২০২৩ সালে অ্যানাজ আর্কাইভ সমগ্র ওসিএলসি এর তথ্যভান্ডার উন্মুক্ত করে দেয়।   আরো দেখুন   ওসিএলসি  ওপেন লাইব্রেরি  কোপ্যাক   তথ্যসূত্র    উৎস    বহিঃসংযোগ      Information on the OCLC website about WorldCat.  What is WorldCat?—A shorter explanation at WorldCat      বিষয়শ্রেণী:ওসিএলসি বিষয়শ্রেণী:গ্রন্থপঞ্জি ডেটাবেজ ও নির্ঘণ্ট বিষয়শ্রেণী:Cooperatives বিষয়শ্রেণী:গ্রন্থাগার ক্যাটালগ বিষয়শ্রেণী:সমবায়
কলিন নিল অ্যাকারম্যান () (জন্ম ৪ এপ্রিল ১৯৯১) হলেন একজন ওলন্দাজ-দক্ষিণ আফ্রিকান ক্রিকেটার যিনি ইংল্যান্ডের ডারহাম কাউন্টি ক্রিকেট ক্লাব ও নেদারল্যান্ডস জাতীয় ক্রিকেট দলের হয়ে খেলেন। ২০১৯ সালের অক্টোবরে নেদারল্যান্ডসের হয়ে তার আন্তর্জাতিক অভিষেক হয়। এছাড়া তিনি লিসেস্টারশায়ার ক্লাবের অধিনায়ক (২০২০-২০২২) হিসেবে দায়িত্ব পালন করেছেন।   প্রারম্ভিক জীবন  অ্যাকারম্যান দক্ষিণ আফ্রিকার কেপ প্রদেশের জর্জে ১৯৯১ সালের ৪ এপ্রিল জন্মগ্রহণ করেন। তিনি জর্জের আউটেনিকা প্রাথমিক বিদ্যালয় এবং পোর্ট এলিজাবেথের গ্রে হাই স্কুলে পড়াশোনা করেছেন। তিনি ২০১০ অনূর্ধ্ব-১৯ ক্রিকেট বিশ্বকাপে দক্ষিণ আফ্রিকার সহ-অধিনায়ক ছিলেন।    আন্তর্জাতিক ক্যারিয়ার  ২০১৯ সালের জুনে সংযুক্ত আরব আমিরাতে ২০১৯ আইসিসি টি২০ বিশ্বকাপ বাছাইপর্বের টুর্নামেন্টের আগে অ্যাকারম্যান নেদারল্যান্ডস ক্রিকেট দলের হয়ে খেলার জন্য উপলব্ধ হয়েছিলেন। ২০১৯ সালের সেপ্টেম্বরে তাকে ২০১৯-২০ ওমান পাঁচদেশীয় সিরিজ এবং ২০১৯ আইসিসি টি২০ বিশ্বকাপ বাছাইপর্বের জন্য ডাচ স্কোয়াডে নাম দেওয়া হয়েছিল।  তিনি নেদারল্যান্ডসের হয়ে ২০১৯ সালের ৫ অক্টোবর আয়ারল্যান্ডের বিপক্ষে তার টি-টোয়েন্টি আন্তর্জাতিক (টি২০আই) অভিষেক হয়।  ২০২১ সালের সেপ্টেম্বরে, অ্যাকারম্যানকে ২০২১ আইসিসি পুরুষদের টি-২০ বিশ্বকাপের জন্য ডাচ স্কোয়াডের সহ-অধিনায়ক হিসেবে মনোনীত করা হয়েছিল। ২০২১ সালের নভেম্বরে, দক্ষিণ আফ্রিকার বিরুদ্ধে তাদের সিরিজের জন্য অ্যাকারম্যানকে ডাচ ওয়ানডে ইন্টারন্যাশনাল (ওডিআই) স্কোয়াডে নাম দেওয়া হয়েছিল।  দক্ষিণ আফ্রিকার বিপক্ষে নেদারল্যান্ডসের হয়ে ২৬ নভেম্বর ২০২১ সালে তার ওডিআই অভিষেক হয়।    তথ্যসূত্র    বহিঃসংযোগ     বিষয়শ্রেণী:ডারহামের ক্রিকেটার বিষয়শ্রেণী:ওয়ারিয়র্সের ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:ইস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:ওলন্দাজ ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:২০২৩ ক্রিকেট বিশ্বকাপের ক্রিকেটার বিষয়শ্রেণী:নেদারল্যান্ডসে অভিবাসিত দক্ষিণ আফ্রিকান বিষয়শ্রেণী:ওলন্দাজ বংশোদ্ভূত দক্ষিণ আফ্রিকান ব্যক্তি
লাকসাম পূর্ব ইউনিয়ন বাংলাদেশের কুমিল্লা জেলার অন্তর্গত লাকসাম উপজেলার একটি ইউনিয়ন।    লাকসাম পূর্ব ইউনিয়ন এর আওতাধীন গ্রাম সমূহ   ফুলগাঁওhttps://bn.wikipedia.org/wiki/%E0%A6%AB%E0%A7%81%E0%A6%B2%E0%A6%97%E0%A6%BE%E0%A6%81%E0%A6%93  ডোমবাড়িয়া  নরপাটি  এলাইচ  পৈশাগী  পেঁচরা   গাইনেরডহরা   অবস্থান ও সীমানা  লাকসাম উপজেলার পূর্বাংশে লাকসাম পূর্ব ইউনিয়নের অবস্থান। এ ইউনিয়নের পশ্চিমে লাকসাম পৌরসভা, দক্ষিণে আজগরা ইউনিয়ন, পূর্বে নাঙ্গলকোট উপজেলার পেড়িয়া ইউনিয়ন ও  লালমাই উপজেলার বেলঘর দক্ষিণ ইউনিয়ন এবং উত্তরে লালমাই উপজেলার বেলঘর উত্তর ইউনিয়ন ও পেরুল দক্ষিণ ইউনিয়ন অবস্থিত।   প্রশাসনিক কাঠামো  লাকসাম পূর্ব ইউনিয়ন লাকসাম উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম লাকসাম থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ।   শিক্ষা ব্যবস্থা  শিক্ষা ব্যবস্থাগত দিক থেকে লাকসাম পূর্ব ইউনিয়ন তথা নরপাটি ইউনিয়ন বেশ সমৃদ্ধ। এখানে কয়েক ধরনের তথা মিশ্র শিক্ষা ব্যবস্থার উপস্থিতি দেখা যায়। এই ইউনিয়নে প্রাথমিক বিদ্যালয়, মাধ্যমিক বিদ্যালয়, বেশ কয়েকটি দাখিল মাদ্রাসা, আলিয়া মাদ্রাসা, ঐতিহ্যবাহী ধর্মীয় শিক্ষা প্রতিষ্ঠান যেমন: মক্তব, হাফেজিয়া খানা ইত্যাদি রয়েছে। তবে এই ইউনিয়নে কোন ইংরেজী মাধ্যম স্কুল, কিন্ডারগার্টেন (কেজি স্কুল) নেই। এছাড়াও নেই কোন কারিগরী শিক্ষা প্রতিষ্ঠান বা ভোকেশনাল ইন্সটিটিউট। মেয়ে বা নারীদের জন্য নেই কোন পৃথক বালিকা বিদ্যালয়।   ছেলে-মেয়ে উভয়ই শিক্ষা প্রতিষ্ঠানে অংশগ্রহণ করতে পারে। নারী শিক্ষার জন্য এখানে তেমন কোন সাংস্কৃতিক প্রতিবন্ধকতা নেই। সার্বিক শিক্ষার হারের মধ্যে নারী শিক্ষা এখনও আনুপাতিক হারে কম। তবে অভিভাবকবৃন্দের মধ্যে সচেতনতা বৃদ্ধি পাওয়ার কারণে এখন সবাই তাদের পরিবারের শিশুদের স্কুলে পাঠাচ্ছে।    শিক্ষা প্রতিষ্ঠান  ১. ফুলগাঁও ফাজিল মাদ্রাসা, ফুলগাঁও  ২. ফুলগাঁও সরকারি প্রাথমিক বিদ্যালয়, ফুলগাঁও  ৩. নরপাটি বহুমুখী উচ্চ বিদ্যালয়, নরপাটি  ৪. পেঁচরা দাখিল মাদ্রাসা, পেঁচরা  ৫. এলাইচ সরকারি প্রাথমিক বিদ্যালয়,এলাইচ  ৬.ডোমবাড়িয়া সরকারি প্রাথমিক বিদ্যালয়. ডোমবাড়িয়া    যোগাযোগ ব্যবস্থা  লাকসাম পূর্ব ইউনিয়নে দৃশ্যমান অনেক উন্নয়ন হয়েছে।লাকসাম চৌদ্দগ্রাম রোড এবং এর শাখা রোডগুলো পাকা সড়ক।লাকসাম যুক্তিখোলা রোড এবং শাখা সড়কগুলো পাকা সড়ক।ব্রিজ, কালভার্ট সহ অনেক উন্নয়নের ফলে,যোগাযোগ ব্যবস্থা এখন অনেকটাই উন্নত    খাল ও নদী    হাট-বাজার  ১. ফুলগাঁও বাজার (ইউনিয়নের প্রথম ও সর্ববৃহৎ হাট-বাজার)  ২. নরপাটি বাজার  ৩. এলাইচ বাজার  ৪. তালতলা বাজার ( প্রতিষ্ঠাতা: হাজী আবদুর রশিদ।)   দর্শনীয় স্থান    জনপ্রতিনিধি   নরপাটি ইউনিয়নের কয়েকজন প্রখ্যাত ব্যক্তির নাম নিচে দেওয়া হলো-  ১/ জনাব আলহ্বাজ আবুল কালাম আজাদ, সাবেক চেয়ারম্যান, ৭নং লাকসাম পূর্ব ইউনিয়ন পরিষদ।  ২। জনাব আলহ্বাজ সায়েদুর রহমান খান সাচ্ছু, সাবেক চেয়ারম্যান,    আরও দেখুন   লাকসাম উপজেলা  লাকসাম থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:লাকসাম উপজেলার ইউনিয়ন
কোতোয়ালী বাংলাদেশের বরিশাল জেলার একটি মেট্রোপলিটন থানা। এটি বরিশাল সিটি কর্পোরেশনের আওতাধীন।   আয়তন  কোতোয়ালী থানার মোট আয়তন ৪০.৩৩ বর্গ কিলোমিটার।   প্রতিষ্ঠাকাল  ২০০৭ সালে বরিশাল সিটি কর্পোরেশনের ২০টি ওয়ার্ড এবং বরিশাল সদর উপজেলার ১টি ইউনিয়ন নিয়ে বরিশাল কোতোয়ালী থানা গঠিত হয়।   অবস্থান ও সীমানা  বরিশাল সিটি কর্পোরেশনের মধ্যভাগে কোতোয়ালী মডেল থানার অবস্থান। এর উত্তরে বিমানবন্দর থানা ও কাউনিয়া থানা, পূর্বে কীর্তনখোলা নদী ও বন্দর থানা, দক্ষিণে কীর্তনখোলা নদী ও বাকেরগঞ্জ উপজেলা এবং পশ্চিমে ঝালকাঠি জেলার নলছিটি উপজেলা ও ঝালকাঠি সদর উপজেলা অবস্থিত।   প্রশাসনিক এলাকা  কোতোয়ালী থানার আওতাধীন বরিশাল সিটি কর্পোরেশনের এলাকাসমূহ হল:  ৬নং ওয়ার্ড  ৮নং ওয়ার্ড  ৯নং ওয়ার্ড  ১০নং ওয়ার্ড  ১১নং ওয়ার্ড  ১২নং ওয়ার্ড  ১৩নং ওয়ার্ড  ১৪নং ওয়ার্ড  ১৫নং ওয়ার্ড  ১৬নং ওয়ার্ড  ১৭নং ওয়ার্ড  ১৮নং ওয়ার্ড  ১৯নং ওয়ার্ড  ২০নং ওয়ার্ড  ২১নং ওয়ার্ড  ২২নং ওয়ার্ড  ২৩নং ওয়ার্ড  ২৪নং ওয়ার্ড  ২৫নং ওয়ার্ড  ২৬নং ওয়ার্ড  ৫নং চর মোনাই ইউনিয়ন  ৬নং জাগুয়া ইউনিয়ন   আরও দেখুন   বরিশাল সিটি কর্পোরেশন  বরিশাল জেলা   তথ্যসূত্র    বহিঃসংযোগ     বিষয়শ্রেণী:বরিশাল সিটি কর্পোরেশনের থানা
তৃতীয় রুদ্রসিংহ অন্তিম পশ্চিমী ক্ষত্রপ শাসক ছিলেন। গুপ্ত সম্রাট দ্বিতীয় চন্দ্রগুপ্ত তাকে হত্যা করে পশ্চিমী ক্ষত্রপ রাজ্যেকে গুপ্ত সাম্রাজ্যের অন্তর্ভুক্ত করেন।   পরিচিতি  ১৯২৩ খ্রিষ্টাব্দে সিলভিয়ান লেভি রামচন্দ্র ও গুণচন্দ্র নামক দুই জৈন লেখক দ্বারা রচিত নাট্যদর্পণ নামক একটি সংস্কৃত গ্রন্থ থেকে বিশাখদত্ত রচিত দেবীচন্দ্রগুপ্ত নামক একটি সংস্কৃত নাটকের ছয়টি শ্লোক প্রকাশ করেন। এই বছরই একাদশ শতাব্দীর মালবের রাজা ভোজ রচিত শৃঙ্গারপ্রকাশ ও সরস্বতীকণ্ঠাভরণ নামক দুইটি গ্রন্থ থেকে দেবীচন্দ্রগুপ্ত নাটকের তিনটি শ্লোক আবিষ্কৃত হয়। ১৯২৪ খ্রিষ্টাব্দে রাখালদাস বন্দ্যোপাধ্যায় প্রথম অমোঘবর্ষের সঞ্জন তাম্রলিপির একটি শ্লোক ও বাণভট্ট রচিত হর্ষচরিতের একটি ছোট টীকা থেকে দেবীচন্দ্রগুপ্ত নাটক সম্বন্ধে আরো কিছু তথ্য উদ্ধার করেন। এই সকল শ্লোক একত্র করে দেবীচন্দ্রগুপ্ত নাটকের বক্তব্য বোঝা সম্ভব হয়েছে।Mahajan, V.D. (1960, reprint 2007) Ancient India, New Delhi: S. Chand, , p.467  দেবীচন্দ্রগুপ্ত নাটক থেকে জানা যায় যে, গুপ্ত সম্রাট সমুদ্রগুপ্তের মৃত্যুর পর তার জ্যেষ্ঠ পুত্র রামগুপ্ত সিংহাসনে আরোহণ করেন ও তার কনিষ্ঠ ভ্রাতা দ্বিতীয় চন্দ্রগুপ্তের বাগদত্তা ধ্রুবস্বামিণীকে বলপূর্বক বিবাহ করেন। পশ্চিমী ক্ষত্রপদের সঙ্গে যুদ্ধে পরাজিত হওয়ার পর তৃতীয় রুদ্রসিংহের দাবী মেনে রামগুপ্ত ধ্রুবস্বামিণীকে তার নিকট সমর্পণ করার সিদ্ধান্ত নেন। এই ঘটনায় ক্রুদ্ধ দ্বিতীয় চন্দ্রগুপ্ত নিজে রাণী ধ্রুবস্বামিণীর ছদ্মবেশে তৃতীয় রুদ্রসিংহের নিকট যান ও তাকে হত্যা করেন। ফলে, পশ্চিমী ক্ষত্রপ রাজ্য গুপ্ত সাম্রাজ্যের অন্তর্ভুক্ত হয়। পরে তিনি রামগুপ্তকেও হত্যা করে সিংহাসনে আরোহণ করেন ও ধ্রুবস্বামিণীকে বিবাহ করেন।  যদিও ঐতিহাসিকেরা বিশাখদত্ত বর্ণিত এই ঘটনার সত্যতা সম্বন্ধে নিশ্চিত নন। কিন্তু প্রথম কুমারগুপ্তের বিলসাদ স্তম্ভলিপিতে মহাদেবী ধ্রুবদেবী এবং বৈশালীর টেরাকোটা শীলমোহরে মহাদেবী ধ্রুবস্বামিণীর উল্লেখ রয়েছে। এছাড়া বিদিশায় আবিষ্কৃত কিছু তাম্র মুদ্রা ও লিপিতে রামগুপ্তের উল্লেখ রয়েছে।   তথ্যসূত্র      বিষয়শ্রেণী:পশ্চিমী ক্ষত্রপ শাসক